Súradnice: 49°00′51″S 20°03′28″V﻿ / ﻿49,0143°S 20,0577°V﻿ / 49.0143; 20.0577

**Gregória** (1 045,8 m n. m.) je vrch v Kozích chrbtoch. Leží nad Šuňavou, približne 11 km západne od Svitu.

Poloha
------

Nachádza sa v strednej časti Kozích chrbtov, v geomorfologickom podcelku Važecký chrbát. Leží v Prešovskom kraji, v okrese Poprad a zasahuje na katastrálne územie obcí Šuňava a Štrba. Najbližším sídlom je severovýchodne ležiaca obec Šuňava, severne leží Štrba, severozápadne Važec a Východná, západne osada Čierny Váh, juhovýchodne Liptovská Teplička a východne Vikartovce. Vrcholom vedie hranica ochranného pásma Národného parku Nízke Tatry.

Opis
----

Gregória je súčasťou hrebeňa, ktorý, hoci na západe prerušený trojicou údolí, pokračuje juhovýchodným smerom k vrchu Krahulec (1 075 m n. m.). Masív vymedzuje na severozápade údolie Šuňavského potoka, juhozápade a juhu Čiernovážska dolina a juhovýchode Dolina k mlynu. Západným smerom sa nachádza Konská hlava (985 m n. m.), Brada (1 112 m n. m.), Koreňový grúň (1 111 m n. m.) a Závrch (1 259 m n. m.), južným Zadný grúň (1 321 m n. m.), Soľanka (1 118 m n. m.), Doštianka (1 235 m n. m.) a Zlomené (1 103 m n. m.), východným Jedlinská (1 091 m n. m.), Krahulec (1 075 m n. m.) a Čierna (1 104 m n. m.) a severným Vtáčnik (903 m n. m.), Pastierske (932 m n. m.), no tiež tatranský Kriváň (2 495 m n. m.) a Vysoká (2 547 m n. m.). Masív patrí do povodia Váhu; severnú časť odvodňuje Šuňavský potok, juhozápadnú Čierny Váh a juhovýchodnú jeho menší bezmenný prítok. Na vrchol nevedie značený turistický chodník. Západne od vrcholu stojí telekomunikačný vysielač.

### Výhľady

Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít s nízkou vegetáciou je možné pozorovať okolité vrcholy Kozích chrbtov a blízkych Nízkych Tatier, no tiež Západné a Vysoké Tatry.

Prístup
-------

Na vrchol nevedie značená turistická trasa, no juhovýchodným úbočím vedie  žlto značený chodník zo Šuňavy do Čiernovážskej doliny. Hrebeňom vedie lesná cesta k blízkemu vysielaču, ktorá výrazne uľahčuje dostupnosť Gregórie.

Referencie
----------

1. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 39.
2. 1 2  *Nízke Tatry - Kráľova hoľa. Letná turistická mapa.* 1 : 50 000. Harmanec: VKÚ, a. s.
3. 1 2 3 4   *Mapový portál HIKING.SK* [online]. Denník N, [cit. 2022-09-22]. Dostupné online.
4. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-09-22]. Dostupné online.
5. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-09-22]. Dostupné online. Archivované 2023-12-08 z originálu.
6. ↑   *Mapy.cz* [online]. sk.mapy.cz, [cit. 2022-09-22]. Dostupné online.
7. ↑   *Peakfinder* [online]. peakfinder.org, [cit. 2022-09-22]. Dostupné online.

Pozri aj
--------

* Važecký chrbát
* Kozie chrbty
* Zoznam vrcholov v Kozích chrbtoch

Externé odkazy
--------------

* Poloha na turistickej mape

| * z
* d
* u
Kozie chrbty |
| --- |
| Podcelky | 
* Važecký chrbát
* Dúbrava

 |
| Veľkoplošné chránené územie | 
* Národný park Nízke Tatry

 |
| Národné prírodné rezervácie | 
* Hranovnická dubina
* Turková

 |
| Prírodné rezervácie | 
* Baba
* Bôrik
* Primovské skaly

 |
| Národné prírodné pamiatky | 
* Zápoľná
* Važecká jaskyňa

 |
| Prírodné pamiatky | 
* Mašiansky balvan

 |
| Kultúrne a historické pamiatky | 
* Považská lesná železnica

 |
| Vybrané vrcholy Kozích chrbtovZoznam vrcholov | 
* Kozí kameň (1 255)
* Turková (1 179)
* Hošková (1 116)
* Brada (1 112)
* Nad Michalcovou (1 110)
* Slamená (1 106)
* Čierna (1 104)
* Krížový vrch (1 102)
* Jedlinská (1 091)
* Krahulec (1 075)
* Gregória (1 046)
* Krížna (1 023)
* Rígeľ (1 009)
* Zámčisko (921)

 |
| Sedlá Kozích chrbtov | 
* Muránsko
* Tabličky

 |